KLASA: 640-04/20-01/2

URBROJ: 251-72-01-20-3

**POZIV ZA DOSTAVU PONUDE**

**za usluge** **Analize podataka iz modela klimatskih promjena i hidrološke obrade dinamike podzemnih voda za potrebe projekta „Mjere prilagodbe klimatskim promjenama za održivo upravljanje prirodnim resursima - "MEMORIE“**

**EVIDENCIJSKI BROJ NABAVE: E-JN-37/20**

**VRSTA POSTUPKA:** Postupak jednostavne nabave

Zagreb, lipanj 2020. godine

**UPUTE PONUDITELJIMA ZA IZRADU PONUDE**

1. **PODACI O NARUČITELJU:**

* Naziv naručitelja: Sveučilište u Zagrebu Šumarski fakultet
* Sjedište naručitelja: Svetošimunska cesta 25, Zagreb
* OIB: 07699719217
* Internetska adresa: <https://www.sumfak.unizg.hr/>

1. **PODACI O OSOBI ZADUŽENOJ ZA KONTAKT:**

* Iva Rimac, dipl.iur.
* Broj telefona: 099 547 0295
* Adresa elektroničke pošte: irimac@sumfak.hr

1. **EVIDENCIJSKI BROJ NABAVE: E-JN-37/20**
2. **VRSTA POSTUPKA NABAVE:** Jednostavna nabava sukladno Pravilniku o provedbi jednostavnih nabava, Klasa:003-05/20-01/03, Urbroj:251-72-03-20-2 od dana 27.02.2020. godine i odredaba Zakona o javnoj nabavi („NN“ 120/16)
3. **SUKOB INTERESA:** Nema gospodarskih subjekata s kojima su predstavnici javnog naručitelja u odnosu koji bi predstavljao sukob interesa sukladno članku 75. do članka 83. Zakona o javnoj nabavi (“Narodne novine”, br.120/16).
4. **PREDMET NABAVE:**

CPV oznaka predmeta nabave: 72316000-3 Usluga analize podataka

Usluga **Analize podataka iz modela klimatskih promjena i hidrološke obrade dinamike podzemnih voda** za potrebe projekta „Mjere prilagodbe klimatskim promjenama za održivo upravljanje prirodnim resursima - "MEMORIE“sufinanciranog iz Operativnog programa Konkurentnost i kohezija 2014 – 2020, putem javnog poziva Shema za jačanje primijenjenih istraživanja za mjere prilagodbe klimatskim promjenama – KK.05.1.1.02 - inačica 2.

Usluga uključuje:

* prikupljanje i sistematizaciju podataka o klimatskim promjenama iz globalnih cirkulacijskih modela i regionalnog modela klimatskih promjena (RegCM-DHMZ),
* analizu dinamike indikatora klimatskih uvjeta za rast drveća prema rezultatima modela klimatskih promjena,
* provjeru i sistematizaciju podataka o dinamici podzemne vode u nizinskim šumskim ekosustavima,
* preuzimanje podataka o dinamici evapotranspiracije iz MODIS satelitskih podloga,
* analize ključnih parametara hidrološke dinamike podzemne vode u nizinskim šumskim ekosustavima

Navedene usluge za potrebe Naručitelja detaljnije su opisane u Prilogu 3. Projektni zadatak.

1. **PROCIJENJENA VRIJEDNOST NABAVE:** 175.000,00 kuna bez PDV-a
2. **ROK POČETKA I ZAVRŠETKA PRUŽANJA USLUGE:**

Sa odabranim ponuditeljem sklopit će se Ugovor o nabavi usluga najkasnije u roku od 15 dana od dana izvršnosti odluke o odabiru**.**

Rok početka pružanja uslugezapočinje datumom potpisa ugovora o javnoj nabavi obiju ugovornih strana.

Odabrani ponuditelj dužan je pružiti usluge koje su predmetom ovog Ugovora u roku od maksimalno 12 mjeseci od dana potpisivanja Ugovora o nabavi usluge u postupku E-JN-37.

Ponuditelj se obvezuje uslugu izvršiti kvalitetno i u skladu sa pravilima struke.

Izvršitelj je dužan održavati redovite sastanke s predstavnicima Naručitelja najmanje jednom mjesečno. Na ovim je sastancima Izvršitelj dužan izvijestiti Naručitelja o napredovanju izvršenja usluge te stalno usuglašavati format pribavljenih podataka i rezultata provedenih analiza kako bi krajnji podaci odgovarali specifičnim potrebama Naručitelja.

Izvršitelj je dužan Naručitelju u roku od mjesec dana nakon potpisivanja Ugovora dostaviti Plan rada u kojem će specificirati sve potrebne radove koji će biti obavljeni u svrhu provedbe Usluge te navesti sve izvore i vrste podataka koji će se pribaviti za potrebe izvršenja Usluge. Također je s Naručiteljem potrebno usuglasiti dinamiku isporuke rezultata provedenih analiza kao i formate datoteka za isporuku dobivenih rezultata.

Izvršitelj je u roku od 6 mjeseci nakon potpisivanja Ugovora dužan Naručitelju ispostaviti Izvješće o provedenim radovima na ispunjenju usluge te sve rezultate provedenih analiza koje će biti obavljene u prvih 6 mjeseci trajanja izvršenja usluge. Temeljem izrađenog Izvješća Naručitelj će s Izvršiteljem usuglasiti opseg radova za isporuku krajnjih rezultata kao i formate za isporuku tih rezultata Naručitelju u elektronskom obliku.

U roku od 12 mjeseci nakon potpisivanja Ugovora Izvršitelj je dužan Naručitelju isporučiti Završno izvješće o provedbi usluge koje će uključivati popis svih izvora preuzetih podataka, detaljno objašnjenje provedenih analiza, kao i sve rezultate provedenih analiza u elektronskom obliku i u formatima koji su usuglašeni s Naručiteljem.

1. **MJESTO IZVRŠENJA UGOVORA:** Sveučilište u Zagrebu Šumarski fakultet, Svetošimunska cesta 25, 10000 Zagreb
2. **VRSTA UGOVORA:** Ugovor o nabavi usluge
3. **IZVOR SREDSTAVA**

Predmetni projekt sufinanciran je iz Operativnog programa Konkurentnost i kohezija 2014 - 2020 za Republiku Hrvatsku sredstvima Europskog fonda za regionalni razvoj u iznosu od 85%. Preostalih 15% iznosa osigurano je iz nacionalne komponente putem Fonda za zaštitu okoliša i energetsku učinkovitost.

1. **DOKAZI O NEPOSTOJANJU OSNOVA ZA ISKLJUČENJE:**

**Nekažnjavanje**

1. Naručitelj je obvezan isključiti gospodarskog subjektaiz postupka nabave ako utvrdi kako je:

**1. gospodarski subjekt koji ima poslovni nastan u Republici Hrvatskoj ili osoba koja je član**upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je **državljanin Republike Hrvatske**pravomoćnom presudom osuđena za:

-sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

· korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

· prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

· terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

· pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona i članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

· dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona i članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

odnosno

**2. gospodarski subjekt koji nema poslovni nastan u Republici Hrvatskoj ili osoba koja je član** upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja **nije državljanin Republike Hrvatske** pravomoćnom presudom osuđena za kaznena djela iz podtočke a) točke 12 **i za odgovarajuća kaznena djela koja, prema nacionalnim propisima države poslovnog nastana** gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt kojem je pravomoćnom presudom određena zabrana sudjelovanja u postupcima javne nabave na određeno vrijeme nema pravo korištenja mogućnosti iz stavka 1. članka 255. Zakona o javnoj nabavi do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz podtočke a) točke 12 ovog poziva za dostavu ponude je pet godina od dana pravomoćnosti presude, osim ako pravomoćnom presudom nije određeno drukčije.

1. **Za potrebe utvrđivanja okolnosti iz točke 12. podtočka a) gospodarski subjekt je obvezan u svojoj u ponudi dostaviti:**

· **Izvadak iz kaznene evidencije**ili drugog odgovarajućeg registra ili, ako to nije moguće,

· **jednakovrijedni dokument**nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, ili

· ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti iz članka 251. stavak 1. Zakona o javnoj nabavi , oni mogu biti zamijenjeni **izjavom pod prisegom**ili, ako izjava pod prisegom prema pravu dotične države ne postoji, **izjavom davatelja s ovjerenim potpisom**kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Gospodarski subjekt koji ima poslovni nastan u Republici Hrvatskoj***,* odnosno osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja ima državljanstvo Republike Hrvatske, naprijed navedene okolnosti***dokazuju izjavom s ovjerenim potpisom kod javnog bilježnika****.*

Predmetni izvadak, odnosno jednakovrijedni dokument odnosno Izjava koju daje osoba po Zakonu ovlaštena za zastupanje gospodarskog subjekta, ne smije biti starija od 30 dana od isteka roka za dostavu ponuda.

Ako se gospodarski subjekt oslanja na sposobnost drugog subjekta, obvezan je u ponudi dostaviti zasebni izvadak, odnosno jednakovrijedni dokument odnosno Izjavu za tog subjekta.

**Plaćanje dospjelih poreznih obveza i obveza za mirovinsko i zdravstveno osiguranje**

**b)** naručitelj je **obvezan isključiti gospodarskog subjekta**iz postupka javne nabave ako utvrdi kako gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

**1.** u Republici Hrvatskoj, **ako gospodarski subjekt ima poslovni nastan**u Republici Hrvatskoj, ili

**2.** u Republici Hrvatskoj ili u državi poslovnog nastana gospodarskog subjekta, **ako gospodarski subjekt nema poslovni nastan u Republici Hrvatskoj**.

Iznimno, naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**b)** Za potrebe utvrđivanja okolnosti iz podtočke b) točke 12. ovog Poziva za dostavu ponuda gospodarski subjekt je obvezan u svojoj ponudi dostaviti:

· **potvrdu Porezne uprave** o stanju duga, ili

· važeći **jednakovrijedni dokument**drugog nadležnog tijela države poslovnog nastana gospodarskog subjekta, ako se ne izdaje potvrda Porezne uprave,

· ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Gospodarski subjekt koji ima poslovni nastan u Republici Hrvatskoj**ne postojanje naprijed navedene okolnosti **dokazuje potvrdom Porezne uprave**.

Potvrda ne smije biti starija od 30 dana od isteka roka za dostavu ponuda.

**Ostalo**

U slučaju zajednice ponuditelja ili ako se dio ugovora daje u podugovor, okolnosti iz točke III. se utvrđuju za sve članove zajednice pojedinačno, odnosno za svakog pojedinog podugovaratelja.

1. **DOKAZI O SPOSOBNOSTI PONUDITELJA:**

Ponuditelji su obvezni u postupku nabave dostaviti sljedeće dokaze o sposobnosti:

* 1. **Dokaz o sposobnosti za obavljanje profesionalne djelatnosti**

Izvadak iz sudskog, obrtnog, strukovnog ili drugog odgovarajućeg registra države poslovnog nastana kojim ponuditelj dokazuje upis u sudski, obrtni, strukovni ili drugi odgovarajući registar u državi njegova poslovnog nastana.

Izvadak **ne smije biti stariji od 30 dana od isteka roka za dostavu ponuda.**

* 1. **Dokaz o stručnoj sposobnosti ponuditelja**

Ponuditelj u predmetnom postupku nabave mora dokazati da raspolaže s minimalno 1 stručnjakom koji će biti odgovoran za pružanje usluge koja je predmet nabave, i to:

**1. Stručnjak 1** - stručnjak sa znanjem i iskustvom u analizi klimatsko-hidroloških podataka za potrebe upravljanja prirodnim resursima.

Angažirani stručnjak mora zadovoljavati minimalno sljedeće uvjete:

− završen sveučilišni studij, odnosno završen preddiplomski i diplomski sveučilišni studiji ili integrirani preddiplomski i diplomski sveučilišni studij (300 ECTS bodova) ili specijalistički diplomski stručni studij (najmanje 4 godine) iz područja biotehničkih ili prirodnih znanosti,

− poslijediplomski sveučilišni (doktorski) studij iz područja biotehničkih ili prirodnih znanosti,

− minimalno 5 godina radnog iskustva u području znanstvenih i primijenjenih istraživanja za potrebe upravljanja prirodnim resursima, uključujući istraživanje utjecaja klimatskih i hidroloških parametara na funkcioniranje šumskih i vodenih ekosustava.

Kao dokaz traženog ponuditelj prilaže ponudi ispunjen životopis potpisan od strane stručnjaka i diplome o stečenom stupnju obrazovanja za stručnjaka koji će biti angažirani na izvršenju usluga.

Radi dokazivanja ispunjavanja navedenog kriterija, gospodarski subjekt se može osloniti i na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. U slučaju oslanjanja na stručne sposobnosti drugih gospodarskih subjekata, ponuditelj ispunjava i dostavlja ispunjenu Izjavu o ustupanju resursa zajedno sa životopisima stručnjaka koji će biti angažirani na izvršenju usluga.

Svi dokazi koji se dostavljaju mogu se dostaviti u neovjerenim preslikama, izvornicima ili ovjerenim preslikama. Neovjerenom preslikom smatra se i neovjereni ispis elektroničke isprave

1. **SADRŽAJ PONUDE**

Ponuditelji ponudu predaju sa sadržajem i prilozima prema sljedećem redoslijedu:

1. Ponudbeni list
2. Troškovnik
3. Izjava ponuditelja o prihvaćanju uvjeta
4. Tražene dokaze iz točke 12. i točke 13. ovog Poziva za dostavu ponuda

5) Izjava o nekažnjavanju

1. **CIJENA PONUDE**

Ponuditelj iskazuje cijenu ponude u kunama. Cijena ponude piše se brojkama. Cijena ponude je fiksna i nepromjenjiva tijekom trajanja ugovora o nabavi.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine ako postoje, te popusti.

Ponuda se izrađuje bez naknade.

1. **NAČIN ODREĐIVANJA CIJENE PONUDE**

Ponuditelj je obvezan prije davanja ponude proučiti kompletnu dokumentaciju temeljem koje će izvršiti nabavu i izvršenje predmeta nabave, jer iz razloga nepoznavanja istog neće imati pravo na kasniju izmjenu svoje ponude ili bilo koje druge odredbe iz ovog Poziva.

Prilikom izrade obrasca ponude, Ponuditelj je obvezan ispuniti sve pozicije iz izvornika obrasca ponude.

Ponuditelj je dužan ponuditi tj. upisati jediničnu cijenu i ukupnu cijenu (zaokruženo na dvije decimale) za stavku troškovnika, na način kako je to određeno u troškovniku te cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Nisu dopuštene:

- alternativne cijene ponude

- ponude u relativnom iznosu bez cijene u apsolutnom iznosu

- ponude pod uvjetima koji nisu predviđeni ovom dokumentacijom.

Vodeće je načelo da je za ponuđenu cijenu obvezna potpuna transparentnost i da nema skrivenih troškova u ponudi.

1. **KRITERIJ ODABIRA PONUDE**

Kriterij odabira ponude je najniža cijena.

1. **ROK VALJANOSTI PONUDE**

Rok valjanosti ponude je 30 dana od krajnjeg roka za dostavu ponuda.

**19.NAČIN IZRADE I DOSTAVE PONUDE**

Ponuda se dostavlja elektroničkim sredstvima komunikacije putem elektroničke pošte na: irimac@sumfak.hr ili na niže navedenu adresu.

– Sveučilište u Zagrebu, ŠUMARSKI FAKULTET, Svetošimunska cesta 25, 10002 Zagreb, na kojoj mora biti naznačeno:

- na prednjoj strani omotnica mora biti slijedećeg izgleda:

SVEUČILIŠTE U ZAGREBU ŠUMARSKI FAKULTET

Svetošimunska cesta 25

10002 ZAGREB

JEDNOSTAVNA NABAVA:

Usluge Analize podataka iz modela klimatskih promjena i hidrološke obrade dinamike podzemnih voda za potrebe projekta „Mjere prilagodbe klimatskim promjenama za održivo upravljanje prirodnim resursima - "MEMORIE

E-JN-37/20

„NE OTVARAJ“

- na poleđini ili u gornjem lijevom kutu omotnice:

 Naziv i adresa ponuditelja / zajednice ponuditelja, OIB ponuditelja, a u slučaju Zajednice ponuditelja naznaku da se radi o Zajednici ponuditelja i puni naziv i adresu svih članova Zajednice ponuditelja.

U tom slučaju će se kao vrijeme dostave ponude smatrati vrijeme zaprimanja ponude putem elektroničke pošte.

Naručitelj otklanja svaku odgovornost vezanu uz mogući neispravan rad elektroničke pošte ili nemogućnost zainteresiranoga

**Ponudu je potrebno dostaviti do krajnjeg roka za dostavu ponuda.**

Ponuditelj može do isteka roka za dostavu ponuda svoju ponudu izmijeniti, dopuniti ili povući. Izmjena ili dopuna ponuda dostavlja se na isti način kao i ponuda uz naznaku u predmetu maila „Izmjena“ ili „Dopuna“. Ponuda se ne može mijenjati nakon isteka roka za dostavu ponuda. Ponuditelj može do isteka roka za dostavu ponuda pisanom izjavom dostavljenom na prethodno navedenu elektroničku adresu odustati od svoje dostavljene ponude.

**20. RAČUNSKA ISPRAVNOST PONUDE**

Naručitelj je obvezan provjeriti računsku ispravnost ponude.

Računske pogreške u troškovniku ili ponudbenom listu ispravljaju se matematičkim operacijama.

Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku.

Ispravak računske pogreške obavlja se bilješkom na način da je vidljivo koji su dijelovi ponudbenog lista ili troškovnika ispravljeni.

U slučaju računske pogreške, naručitelj je obvezan zahtijevati od ponuditelja prihvat ispravka računske pogreške. U zahtjevu naručitelj naznačuje koji dio ponude je ispravljen te novu cijenu ponude izračunatu nakon ispravka.

Odgovor ponuditelja na zahtjev za prihvat ispravka računske pogreške sastavni je dio zapisnika o pregledu i ocjeni ponuda

**21.ROK ZA DOSTAVU PONUDA**

Rok za dostavu ponude je 26.06. 2020. godine do 10:00 sati. Otvaranje ponuda nije javno.

Ponude zaprimljene nakon tog roka Naručitelj neće razmatrati.

Odluka o odabiru će se dostaviti nakon isteka roka od 15 (petnaest) dana od isteka roka za dostavu ponuda.

**22.ROK, NAČIN I UVJETI PLAĆANJA**

a) 40% ugovorenog iznosa po potpisivanju predmetnog Ugovora. Plaćanje će Naručitelj izvršiti na žiro račun Izvršitelja u roku od 15 dana od dana primitka eRačuna.

b) 40% ugovorenog iznosa po isteku šest mjeseci od dana potpisivanja predmetnog Ugovora i predaje prvog Izvješća o provedi usluge s pripadajućim podacima. Plaćanje će Naručitelj izvršiti na žiro račun Izvršitelja, u roku od 15 dana od dana primita eRačuna.

c) Preostalih 20% ugovorenog iznosa po predaji završnog Izvješća o provedbi usluge sa svim pripadajućim podacima. Plaćanje će Naručitelj izvršiti na žiro račun Izvršitelja, u roku od 15 dana od dana primitka eRačuna.

**23**. **VRSTA, SREDSTVO JAMSTVA I UVJETI JAMSTVA**

**Jamstvo za uredno ispunjenje ugovora**

Odabrani ponuditelj je obvezan dostaviti bjanko zadužnicu sukladno Pravilniku o izmjenama i dopunama Pravilnika o obliku i sadržaju bjanko zadužnice objavljenog u NN br. 82/17., a koji je stupio na snagu 01. rujna 2017. godine za uredno izvršenje ugovora u visini 10 % vrijednosti ugovora (bez PDV-a) najkasnije u roku od 8 dana od dana sklapanja Ugovora.

Sukladno članku 214. Zakona o javnoj nabavi gospodarski subjekt može dati novčani polog u traženom iznosu.

Podaci za uplatu:

IBAN: HR0923600001101340148

Model: HR 00

Poziv na broj primatelja: OIB ponuditelja

Opis plaćanja: Naziv predmeta nabave